Taxa Barinê  ya qezaya Pasûrî ya Amedî ya ke herême qereqolê leşkeran de ya  rixmê qedexeyî tewr tay hezar darê mazêrî ameyî birnayene.
Darê ke ameyî birnayene kişta rayîrî de ameyî quçkerdene. Şarê taxe ard ziwan ke kesê ke bi wesayîtan saetanê serê sibayî de ameyî daristan texrîb kerd û darî birnayî. Nîno zanayene ke kesanê ke darî birnayî kam ê la  goreyê zanayîşo ke şarê taxe da daristano ke darî ameyî birnayene cade kişta qereqolê leşkeran de yo û tim û tim taxe de operasyonanê leşkerî yenê kerdene.
